CELEX: 32011D0761
Language: sl
Date: 2011-11-24 00:00:00
Title: 2011/761/EU: Izvedbeni sklep Komisije z dne 24. novembra 2011 o odobritvi dajanja na trg flavonoidov iz Glycyrrhiza glabra L. kot nove živilske sestavine v skladu z Uredbo (ES) št. 258/97 Evropskega parlamenta in Sveta (notificirano pod dokumentarno številko C(2011) 8362)

26.11.2011   
            
            
               SL
            
            
               Uradni list Evropske unije
            
            
               L 313/37
            
         IZVEDBENI SKLEP KOMISIJE
   z dne 24. novembra 2011
   o odobritvi dajanja na trg flavonoidov iz Glycyrrhiza glabra L. kot nove živilske sestavine v skladu z Uredbo (ES) št. 258/97 Evropskega parlamenta in Sveta
   (notificirano pod dokumentarno številko C(2011) 8362)
   (Besedili v nizozemskem in francoskem jeziku sta edini verodostojni)
   (2011/761/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) ter zlasti člena 7 Uredbe,
   ob upoštevanju naslednjega:
   
               (1)
            
            
               Družba KANEKA Pharma Europe je 1. novembra 2007 vložila zahtevek pri pristojnih organih Belgije za dajanje na trg flavonoidov iz Glycyrrhiza glabra L. (Glavonoid) kot nove živilske sestavine.
            
         
               (2)
            
            
               Pristojni organ Belgije za presojo živil je 3. decembra 2008 izdal poročilo o začetni presoji. V navedenem poročilu je ugotovil, da je družba KANEKA predložila dovolj informacij, da se flavonoidi iz Glycyrrhiza glabra L. lahko odobrijo za dajanje na trg kot nova živilska sestavina.
            
         
               (3)
            
            
               Komisija je 19. februarja 2009 vsem državam članicam poslala poročilo o začetni presoji.
            
         
               (4)
            
            
               V roku 60 dni, kakor je določeno v členu 6(4) Uredbe (ES) št. 258/97, so bili v skladu z navedeno določbo predloženi utemeljeni ugovori glede trženja tega proizvoda.
            
         
               (5)
            
            
               Zato je bil 22. julija 2009 opravljen posvet z Evropsko agencijo za varnost hrane (EFSA).
            
         
               (6)
            
            
               EFSA je 30. junija 2011 v „Znanstvenem mnenju na zahtevo Komisije v zvezi z varnostjo proizvoda ‚Glavonoid®‘, izvlečka iz korenin ali koreninske podlage Glycyrrhiza glabra L., kot nove živilske sestavine“ (2) ugotovila, da je Glavonoid varen za splošno odraslo prebivalstvo pri vnosu do 120 mg dnevno.
            
         
               (7)
            
            
               Da dnevni vnos 120 mg Glavonoida ne bi bil presežen, je družba Kaneka Pharma Europe N.V. 11. avgusta 2011 soglašala z omejitvijo uporabe Glavonoida kot sestavine prehranskih dopolnil in pijač.
            
         
               (8)
            
            
               Na podlagi znanstvene ocene se ugotavlja, da Glavonoid izpolnjuje merila iz člena 3(1) Uredbe (ES) št. 258/97.
            
         
               (9)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Flavonoidi iz Glycyrrhiza glabra L. (v nadaljnjem besedilu: Glavonoid), kakor so opredeljeni v Prilogi I, se lahko dajo na trg v Uniji kot nova živilska sestavina za uporabe iz Priloge II.
   Glavonoid kot tak se ne sme prodajati končnemu potrošniku.
   Člen 2
   1.   S tem sklepom odobrena oznaka flavonoidov iz Glycyrrhiza glabra L. na živilih, ki jih vsebujejo, je „flavonoidi iz Glycyrrhiza glabra L.“.
   2.   Na oznaki živil, ki jim je dodan proizvod kot nova živilska sestavina, mora biti navedeno:
   
               (a)
            
            
               da proizvoda ne smejo uživati nosečnice, doječe matere, otroci in mladostniki ter
            
         
               (b)
            
            
               da osebe, ki jemljejo zdravila na recept, proizvod lahko uživajo le pod nadzorom zdravnika;
            
         
               (c)
            
            
               da se lahko zaužije največ 120 mg Glavonoida dnevno.
            
         3.   Količina Glavonoida v končnem živilu mora biti navedena na oznaki živila, ki ga vsebuje.
   4.   Pijače, ki vsebujejo Glavonoid, se za končnega potrošnika pakirajo v enojnih porcijah.
   Člen 3
   Ta sklep je naslovljen na Kaneka Pharma Europe N.V. Triomflaan 173, 1160 Bruselj, Belgija.
   
      V Bruslju, 24. novembra 2011
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 43, 14.2.1997, str. 1.
   
      (2)  EFSA Journal 2011; 9(7): 2287.
   
      PRILOGA I
      
         SPECIFIKACIJE GLAVONOIDA
      
      
         Opis
      
      Glavonoid je izvleček iz korenin ali koreninske podlage Glycyrrhiza glabra z ekstrakcijo z etanolom, ki ji sledi nadaljnja ekstrakcija tega etanolnega izvlečka s trigliceridi s srednje dolgimi verigami. Je temnorjava tekočina, ki vsebuje 2,5 % do 3,5 % glabridina.
      
         Specifikacije
      
      
                  Kazalnik
               
               
                   
               
            
                  voda
               
               
                  manj kot 0,5 %
               
            
                  pepel
               
               
                  manj kot 0,1 %
               
            
                  peroksidno število
               
               
                  manj kot 0,5 meq/kg
               
            
                  glabridin
               
               
                  2,5 % do 3,5 % maščobe
               
            
                  glicirizinska kislina
               
               
                  manj kot 0,005 %
               
            
                  maščoba, vključno s polifenolu podobnimi snovmi
               
               
                  najmanj 99 %
               
            
                  beljakovine
               
               
                  manj kot 0,1 %
               
            
                  ogljikovi hidrati
               
               
                  pod mejo zaznavnosti
               
            
   
      PRILOGA II
      
                  Kategorija živil
               
               
                  Največja dovoljena vsebnost Glavonoida
               
            
                  pijače na osnovi mleka
                  pijače na osnovi jogurta
                  pijače na osnovi sadja ali zelenjave
               
               
                  120 mg na dnevno porcijo
               
            
                  prehranska dopolnila
               
               
                  120 mg na dnevno zaužito porcijo